Public procurement notice: Contract Award Notice
Published: 2023-05-08
Buyer: Elinkeino-, liikenne- ja ympäristökeskus
Country: FI
Contract type: Services
Procedure: Open procedure
CPV classification: 85120000: Medical practice services
Estimated value: 450000 EUR

Technical requirements: Tässä tarjouspyynnössä etsitään julkisesta työvoima- ja yrityspalvelusta annetun lain (916/2012, JTYPL) 4 luvun2 §:n mukaisen asiantuntija-arvioinnin (työkyvyn arviointi) palveluntuottajia. Palvelua käyttävät Etelä-Pohjanmaan TE-toimisto sekä alueen kaksi kuntakokeilua, palvelun asiakkaita ovat työttömät työnhakijat, joilla on sellainen diagnosoitu vamma tai sairaus, tai epäilty muu haittaava syy, jonka arvioidaan vaikuttavan mahdollisuuksiin saada työtä, ja joiden työ- ja toimintakykyä suhteessa hakuammattiin tai suunniteltuun koulutusalaan pitää tarkemmin tai yksilöidymmin selvittää.
Työ- ja toimintakyvyn arvioiden tavoitteena on määrittää työnhakija-asiakkaan työ- ja toimintakyky suhteessa haettavaan työpaikkaan tai toimialaan parhaan jatkopolun määrittämiseksi asiakkaalle. Palvelun lopputuloksena saadaan asiantuntijalääkärin tekemä loppulausunto, jossa vastataan lähetteessä esitettyihin kysymyksiin, otetaan kantaa asiakkaan jäljellä olevaan työkykyyn sekä annetaan "täsmätyökyvystä" jatko-ohjaussuositukset.
Palvelua toteuttavana asiantuntijalääkärinä toimii parhaiten työterveyslääkäri, jolta edellytetään erityisosaamista työ- ja toimintakyvyn arvioinnista suhteessa työn ja työelämän vaatimuksiin sekä ammatillisen kuntouksen ja niihin liittyvien lausuntojen tuntemusta.
Mikäli asiakkaan tilanne niin edellyttää ja palveluntuottajalla on tarjota lisäpalvelua, voidaan arviointiin liittää erikoislääkärin tutkimus tai muun asiantuntijan arviointi tai konsultointi. Palvelu voi sisältää lääketieteellisiä, sosiaalisia ja/tai neuropsykologisia tutkimuksia ja arviointeja sekä muiden asiantuntijoiden konsultointeja. Tutkimukset ja arvioinnit ovat luonteeltaan asiantuntijan konsultointeja, joita voivat suorittaa esimerkiksi työterveyslääkäri, fysiatri, psykiatri, neurologi ja neuropsykologi.
Palvelun toteutuspaikaksi toivotaan Seinäjokea, jossa enemmistö potentiaalisista asiakkaista sijaitsee. Palveluntuottaja voi selvittää tarjouksessaan (sisältösuunnitelma sekä liite 4 Hinnasto ja maantieteellinen kattavuus), kuinka on Etelä-Pohjanmaalla saavutettavissa asiakkaille (helppokulkuisuus) sekä huomioida muut tekijät palvelun järjestämisessä, jos sillä ei ole Seinäjoella palvelupistettä (kulkuyhteydet tms). Soveltuvin osin, asiakkaan työkyky-selvittelyn sen salliessa, palvelua voidaan tarjota myös videoneuvottelun kautta, jos palveluntuottajalla on tästä kokemusta (esim. etälääkäri) tai halua kokeilla sen toimivuutta.
Hankinnan tuloksena on tarkoitus perustaa puitejärjestely, jossa kaikki ehdot on vahvistettu. Puitejärjestelyyn valitaan kaksi (2) toimittajaa. Puitejärjestely voidaan muodostaa myös yhden toimittajan kanssa, jos kahta toimittajaa ei saada valituksi.
Työterveyslääkäri sekä erikoislääkärien ja asiantuntijoiden palvelua (psykologi, työfysioterapeutti, työterveyshoitaja) eri Etelä-Pohjanmaan paikkakunnilla.


Winner: Härmän Kuntoutus Oy
Award value: 450000
Number of bids: 1